

**NERINGOS SAVIVALDYBĖS MERAS**

##### POTVARKIS

**DĖL VEIKLOS SRIČIŲ VICEMERAMS NUSTATYMO**

2023 m. birželio 6 d. Nr. V10-138

Neringa

Vadovaudamasis Lietuvos Respublikos vietos savivaldos įstatymo 25 straipsnio 5 dalimi, Neringos savivaldybės tarybos veiklos reglamento, patvirtinto Neringos savivaldybės tarybos   
2023 m. balandžio 27 d. sprendimu Nr. T1-94 „Dėl Neringos savivaldybės tarybos veiklos reglamento patvirtinimo“, 20.1 papunkčiu ir siekdamas tinkamai organizuoti darbą,

nustatau Neringos savivaldybės vicemerams kuruoti šias veiklos sritis:

**Sigitui Šveikauskui**:

* Infrastruktūros priežiūra;
* Miesto tvarkymas, teritorijų planavimas, statybos ir komunalinis ūkis;
* Aplinkos kokybės gerinimas ir apsauga;
* Viešosios tvarkos, saugaus eismo ir gyventojų rimties priežiūra;
* Civilinė sauga, ekstremalių situacijų valdymas;
* Uždarųjų akcinių bendrovių bei biudžetinių ir viešųjų įstaigų pagal kuruojamas veiklos sritis veiklos koordinavimas.

**Narūnui Lendraičiui**:

* Kultūros politikos formavimas;
* Švietimo įgyvendinimo priežiūra;
* Socialinės paslaugos, socialinė raida;
* Kūno kultūros ir sporto plėtojimas;
* Gyventojų sveikatos priežiūra;
* Biudžetinių ir viešųjų įstaigų pagal kuruojamas veiklos sritis veiklos koordinavimas.

Savivaldybės meras Darius Jasaitis

Virginija Stanulevičienė

2023-06-06